ระเบียบกรมสรรพสามิตว่าด้วยการควบคุมโรงงานผลิตเครื่องหมายแสดงการเสียภาษีจดทะเบียนพ.ศ. ๒๕๖๐[๑] เพื่อให้การควบคุมโรงงานผลิตเครื่องหมายแสดงการเสียภาษีจดทะเบียนเป็นไปด้วยความเรียบร้อยรัดกุมและเหมาะสมกับสภาพการณ์ในปัจจุบัน อาศัยอำนาจตามความในมาตรา ๓๒ แห่งพระราชบัญญัติระเบียบบริหารราชการแผ่นดินพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่๕) พ.ศ. ๒๕๔๕ และอนุวัติตามความในมาตรา ๗๓ มาตรา ๗๔ มาตรา ๗๕ และมาตรา ๘๐แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการควบคุมโรงงานผลิตเครื่องหมายแสดงการเสียภาษีจดทะเบียนพ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปข้อ ๓ ในระเบียบนี้โรงงาน หมายความว่าโรงงานที่ได้รับอนุญาตจากอธิบดีให้ผลิตเครื่องหมายแสดงการเสียภาษีจดทะเบียนผู้ควบคุมโรงงาน หมายความว่าเจ้าพนักงานสรรพสามิตหรือพนักงานเจ้าหน้าที่ที่อธิบดีหรือผู้ซึ่งอธิบดีมอบหมายแต่งตั้งให้ดำรงตำแหน่งประจำโรงงานเพื่อเป็นผู้ควบคุมโรงงานผลิตเครื่องหมายแสดงการภาษีจดทะเบียนผู้ได้รับอนุญาต หมายความว่าผู้ได้รับอนุญาตให้ผลิตเครื่องหมายแสดงการเสียภาษีจดทะเบียนข้อ ๔ ให้ผู้อำนวยการสำนักมาตรฐานและพัฒนาการจัดเก็บภาษี๑ รักษาการตามระเบียบนี้และมีอำนาจวินิจฉัย สั่งการหรืออนุญาตในการปฏิบัติตามระเบียบนี้หมวด๑การจัดหาสถานที่เก็บรักษา การเก็บรักษา และการเบิก - จ่ายสิ่งซึ่งใช้สำหรับผลิตเครื่องหมายแสดงการเสียภาษีจดทะเบียน ข้อ ๕ ให้ผู้ควบคุมโรงงานอยู่ประจำโรงงานตั้งแต่เวลาเปิดทำการจนกว่าจะปิดทำการทุกวันให้ผู้ควบคุมโรงงานรับผิดชอบควบคุมดูแลมิให้มีการนำเครื่องหมายแสดงการเสียภาษีจดทะเบียนวัตถุดิบสำหรับใช้ในการผลิตเครื่องหมายแสดงการเสียภาษีจดทะเบียน แม่พิมพ์หรือเครื่องจักรที่ใช้ในการผลิต สิ่งซึ่งใช้ทำแม่พิมพ์แผ่นฟิล์มที่ใช้ถ่ายแม่พิมพ์รวมทั้งสิ่งที่ใช้เป็นต้นแบบในการผลิตเข้ามาภายในหรือออกไปนอกโรงงานโดยไม่ได้รับอนุญาตจากผู้ควบคุมโรงงานในการนี้ให้หัวหน้าผู้ควบคุมโรงงานมีอำนาจจัดให้มีเจ้าหน้าที่ควบคุมโรงงานผลัดเปลี่ยนอยู่เวรประจำที่โรงงานตลอดเวลา ๒๔ชั่วโมงข้อ ๖ ให้ผู้ได้รับอนุญาตผลิตเครื่องหมายแสดงการเสียภาษีจดทะเบียนจัดให้มีสถานที่เก็บรักษาสิ่งของโดยต้องได้รับความเห็นชอบเป็นหนังสือจากอธิบดีกรมสรรพสามิต ดังต่อไปนี้๖.๑ สถานที่เก็บรักษาแม่พิมพ์หรือเครื่องจักรที่ใช้ในการผลิตสิ่งซึ่งใช้ทำแม่พิมพ์แผ่นฟิล์มที่ใช้ถ่ายแม่พิมพ์รวมทั้งสิ่งอื่นใดที่ใช้เป็นต้นแบบในการผลิตเครื่องหมายแสดงการเสียภาษีจดทะเบียน๖.๒ สถานที่เก็บรักษาวัตถุดิบสำหรับใช้ในการผลิตเครื่องหมายแสดงการเสียภาษีจดทะเบียน๖.๓ สถานที่เก็บรักษาเครื่องหมายแสดงการเสียภาษีจดทะเบียน๖.๔สถานที่เก็บรักษาวัตถุดิบที่ใช้ผลิตเครื่องหมายแสดงการเสียภาษีจดทะเบียนที่ใช้การไม่ได้หรือเสียหายระหว่างการผลิตและเครื่องหมายแสดงการเสียภาษีจดทะเบียนที่ใช้การไม่ได้หรือเสียหายระหว่างการผลิตสถานที่เก็บรักษาสิ่งของตามวรรคหนึ่งให้จัดสร้างขึ้นอย่างมั่นคงแข็งแรงและไม่ให้มีช่องทางที่จะสามารถนำสิ่งของที่เก็บรักษาออกจากสถานที่เก็บรักษาได้เว้นแต่ทางประตูหรือช่องทางที่ทำไว้สำหรับนำสิ่งของนั้นเข้า- ออก ที่ประตูหรือช่องทางที่ทำไว้สำหรับการนำสิ่งของที่เก็บรักษาเข้า -ออกให้มีที่สำหรับลั่นกุญแจไว้ ๒ ชุด และให้ทำการลั่นกุญแจไว้ ทั้ง ๒ ชุดผู้ควบคุมโรงงานเป็นผู้ถือ ๑ ชุด และผู้ได้รับอนุญาตถือ ๑ ชุด การปิดหรือเปิดและการนำสิ่งของเข้า - ออก ให้อยู่ภายใต้การควบคุมของผู้ควบคุมโรงงานก่อนการนำสิ่งของเข้าหรือออกจากสถานที่เก็บรักษาสิ่งของตามวรรคหนึ่งให้ผู้ควบคุมโรงงานตรวจดูสภาพความเรียบร้อยของห้องเก็บรักษาสิ่งของและตรวจนับสิ่งของที่เก็บรักษาอยู่ว่ามีจำนวนตรงตามที่บันทึกไว้ในทะเบียนหรือบัญชีหรือไม่กรณีที่ห้องเก็บรักษาสิ่งของมีสภาพผิดปกติไปจากที่อนุญาตไว้หรือมีจำนวนสิ่งของที่เก็บรักษาไม่ตรงกับที่บันทึกไว้ในทะเบียนหรือบัญชีให้ผู้ควบคุมโรงงานรายงานสรรพสามิตพื้นที่ที่โรงงานตั้งอยู่ในเขตพื้นที่เพื่อเสนอผู้อำนวยการสำนักงานสรรพสามิตภาคพิจารณารายงานอธิบดีข้อ ๗ ห้ามมิให้ผู้ได้รับอนุญาตทำการแก้ไขเปลี่ยนแปลง หรือใช้ส่วนหนึ่งส่วนใดของโรงงานให้ผิดไปจากที่ได้รับอนุญาตไว้หากมีความประสงค์จะปรับปรุง แก้ไข เปลี่ยนแปลง ส่วนหนึ่งส่วนใดของโรงงานให้ผู้ได้รับอนุญาตยื่นเรื่องขออนุญาตพร้อมแบบแปลนแผนผังและรายละเอียดที่จะทำการปรับปรุง แก้ไข เปลี่ยนแปลงหรือเพิ่มเติมต่ออธิบดีโดยผ่านผู้ควบคุมโรงงานและสรรพสามิตพื้นที่ที่โรงงานตั้งอยู่ในเขตพื้นที่เมื่อได้รับอนุญาตเป็นหนังสือจากอธิบดีแล้ว จึงสามารถกระทำได้การเคลื่อนย้ายหรือนำเครื่องจักรที่ใช้ในการผลิตเครื่องหมายแสดงการเสียภาษีจดทะเบียนออกจากโรงงาน เมื่อได้รับอนุญาตเป็นหนังสือจากอธิบดีแล้วให้ผู้ได้รับอนุญาตแจ้งวันที่ที่จะทำการเคลื่อนย้ายหรือขนย้ายต่อผู้ควบคุมโรงงานเพื่อทราบก่อนข้อ ๘ ห้ามมิให้ผู้ได้รับอนุญาตใช้เครื่องจักรที่ใช้ผลิตเครื่องหมายแสดงการเสียภาษีจดทะเบียนผลิตสิ่งอื่นใดโดยไม่ได้รับอนุญาตเป็นหนังสือจากอธิบดีข้อ ๙ การติดตั้งเคลื่อนย้าย เปลี่ยนแปลง วัสดุ อุปกรณ์ เครื่องจักร หรือสิ่งที่ใช้ในการผลิตสิ่งอื่นใดซึ่งมิใช่เครื่องหมายแสดงการเสียภาษีจดทะเบียนในโรงงานให้ผู้ได้รับอนุญาตยื่นหนังสือผ่านผู้ควบคุมโรงงานถึงสรรพสามิตพื้นที่ที่โรงงานตั้งอยู่ในเขตพื้นที่เพื่อขออนุญาตต่ออธิบดีเมื่อได้รับอนุญาตเป็นหนังสือจากอธิบดีแล้วจึงสามารถดำเนินการได้ข้อ ๑๐ ผู้ได้รับอนุญาตให้ผลิตเครื่องหมายจะนำสิ่งของดังต่อไปนี้เข้ามาภายในโรงงานให้แจ้งเป็นหนังสือให้ผู้ควบคุมโรงงานทราบก่อนการนำเข้ามาภายในโรงงาน๑๐.๑ สิ่งซึ่งใช้ทำ แม่พิมพ์ แผ่นฟิล์มที่ใช้ถ่ายแม่พิมพ์รวมทั้งสิ่งอื่นใดที่ใช้เป็นต้นแบบ ในการผลิตเครื่องหมายแสดงการเสียภาษีจดทะเบียน๑๐.๒ วัตถุดิบสำหรับใช้ในการผลิตเครื่องหมายแสดงการเสียภาษีจดทะเบียน๑๐.๓ เครื่องจักรที่ใช้ในการผลิตเครื่องหมายแสดงการเสียภาษีจดทะเบียนข้อ ๑๑ ให้ผู้ควบคุมโรงงานจัดทำทะเบียนและบัญชีการนำสิ่งของเข้าเก็บรักษาและการนำออกจากสถานที่ ดังต่อไปนี้๑๑.๑ ทะเบียนแม่พิมพ์หรือเครื่องจักรที่ใช้ในการผลิตสิ่งที่ใช้ทำแม่พิมพ์ แผ่นฟิล์มที่ใช้ถ่ายแม่พิมพ์รวมทั้งสิ่งอื่นใดที่ใช้เป็นต้นแบบในการผลิตเครื่องหมายแสดงการเสียภาษีจดทะเบียนตามแบบภส. ๐๖ - ๐๕/๒๑ ท้ายระเบียบนี้๑๑.๒บัญชีประจำวันแสดงการรับจ่ายวัตถุดิบสำหรับใช้ในการผลิตเครื่องหมายแสดงการเสียภาษีจดทะเบียนที่เก็บรักษาในห้องเก็บตามแบบภส. ๐๖ - ๐๕/๒๒ ท้ายระเบียบนี้๑๑.๓บัญชีประจำวันแสดงจำนวนเครื่องหมายแสดงการเสียภาษีจดทะเบียนที่ผลิตได้ และส่งออกจากโรงงานทุกตราตามแบบ ภส. ๐๖ - ๐๕/๒๓ ท้ายระเบียบนี้๑๑.๔บัญชีประจำวันแสดงจำนวนเครื่องหมายแสดงการเสียภาษีจดทะเบียนที่ผลิตได้ และส่งออกจากโรงงานแยกแต่ละตราตามแบบ ภส. ๐๖ - ๐๕/๒๔ ท้ายระเบียบนี้๑๑.๕บัญชีประจำวันควบคุมวัตถุดิบที่ใช้ในการผลิตที่เสียหายใช้ไม่ได้ระหว่างการผลิต ตามแบบ ภส. ๐๖ - ๐๕/๒๕ และบัญชีประจำวันควบคุมเครื่องหมายแสดงการเสียภาษีจดทะเบียนที่เสียหายใช้ไม่ได้ระหว่างการผลิตตามแบบ ภส. ๐๖ - ๐๕/๒๖ ท้ายระเบียบนี้๑๑.๖ บัญชี รับ - จ่ายฉลากดำและฉลากแดงสำหรับปิดภาชนะบรรจุเครื่องหมายแสดงการเสียภาษีจดทะเบียนตามแบบภส. ๐๖ - ๐๕/๒๗ ท้ายระเบียบนี้ข้อ ๑๒ การนำแม่พิมพ์หรือเครื่องจักรที่ใช้ในการผลิต สิ่งซึ่งใช้ทำแม่พิมพ์แผ่นฟิล์มที่ใช้ถ่ายแม่พิมพ์ รวมทั้งสิ่งอื่นใดที่ใช้เป็นต้นแบบในการผลิตเครื่องหมายแสดงการเสียภาษีจดทะเบียนเข้ามาในโรงงานและการเบิก - จ่าย ให้ผู้ได้รับอนุญาตดำเนินการดังนี้๑๒.๑ ก่อนการนำแม่พิมพ์หรือเครื่องจักรที่ใช้ในการผลิตสิ่งซึ่งใช้ทำแม่พิมพ์แผ่นฟิล์มที่ใช้ถ่ายแม่พิมพ์รวมทั้งสิ่งอื่นใดที่ใช้เป็นต้นแบบในการผลิตเครื่องหมายแสดงการเสียภาษีจดทะเบียนเข้ามาภายในโรงงาน ให้ผู้ได้รับอนุญาตแจ้งผู้ควบคุมโรงงานตามแบบ ภส. ๐๖ - ๐๕/๑๑ ท้ายระเบียบนี้เมื่อนำเข้ามาแล้วให้ผู้ควบคุมโรงงานบันทึกในทะเบียนตามแบบ ภส. ๐๖ - ๐๕/๒๑ และนำเข้าเก็บรักษาไว้ในสถานที่เก็บรักษาตามข้อ ๖.๑ แล้วให้รายงานให้สรรพสามิตพื้นที่ที่โรงงานตั้งอยู่ในเขตพื้นที่ทราบ๑๒.๒การนำแม่พิมพ์หรือเครื่องจักรที่ใช้ในการผลิตสิ่งซึ่งใช้ทำแม่พิมพ์แผ่นฟิล์มที่ใช้ถ่ายแม่พิมพ์รวมทั้งสิ่งอื่นใดที่ใช้เป็นต้นแบบในการผลิตเครื่องหมายแสดงการเสียภาษีจดทะเบียนออกจากสถานที่เก็บรักษาเพื่อนำไปใช้ในการผลิตเครื่องหมายแสดงการเสียภาษีจดทะเบียนหรือนำส่งเข้าเก็บรักษาให้ผู้ได้รับอนุญาตแจ้งเป็นหนังสือต่อผู้ควบคุมโรงงานและให้ผู้ควบคุมโรงงานบันทึกรายการในทะเบียน ตามแบบ ภส. ๐๖ - ๐๕/๒๑๑๒.๓ ก่อนที่ผู้ได้รับอนุญาตจะติดตั้งเครื่องจักรที่ใช้ในการผลิตเครื่องหมายแสดงการเสียภาษีจดทะเบียนในโรงงานให้ผู้ได้รับอนุญาตยื่นหนังสือขออนุญาตต่ออธิบดีโดยผ่านผู้ควบคุมโรงงานแล้วให้ผู้ควบคุมโรงงานเสนอสรรพสามิตพื้นที่ที่โรงงานตั้งอยู่ในเขตพื้นที่เพื่อขออนุญาตติดตั้งเครื่องจักรต่ออธิบดีเมื่อได้รับอนุญาตแล้ว จึงติดตั้งเครื่องจักรได้ข้อ ๑๓ การนำวัตถุดิบสำหรับใช้ในการผลิตเครื่องหมายแสดงการเสียภาษีจดทะเบียนเข้ามาในโรงงาน และการเบิก - จ่ายให้ผู้ได้รับอนุญาตดำเนินการดังนี้๑๓.๑ก่อนการนำวัตถุดิบสำหรับใช้ผลิตเครื่องหมายแสดงการเสียภาษีจดทะเบียนเข้ามาภายในโรงงาน ให้ผู้ได้รับอนุญาตแจ้งผู้ควบคุมโรงงานตามแบบภส. ๐๖ - ๐๕/๑๒ท้ายระเบียบนี้ และเมื่อนำเข้ามาแล้วให้ผู้ควบคุมโรงงานบันทึกรายการลงในบัญชีประจำวันแสดงการรับจ่ายวัตถุดิบสำหรับใช้ในการผลิตเครื่องหมายแสดงการเสียภาษีจดทะเบียนที่เก็บรักษาในห้องเก็บตามแบบภส. ๐๖ - ๐๕/๒๒ และนำเข้าเก็บรักษาไว้ในสถานที่เก็บรักษาตามข้อ๖.๒๑๓.๒การเบิกวัตถุดิบไปใช้ในการผลิตเครื่องหมายแสดงการเสียภาษีจดทะเบียนให้ผู้ได้รับอนุญาตทำหนังสือขอเบิกวัตถุดิบพร้อมทั้งแจ้งรายละเอียดของเครื่องหมายแสดงการเสียภาษีจดทะเบียนที่จะนำวัตถุดิบที่เบิกไปทำการผลิตตามแบบภส. ๐๖ - ๐๕/๑๓ ท้ายระเบียบนี้ล่วงหน้าก่อนทำการผลิตไม่น้อยกว่า ๒ วันและให้ผู้ควบคุมโรงงานบันทึกรายการลงในบัญชีประจำวันแสดงการรับจ่ายวัตถุดิบสำหรับใช้ในการผลิตเครื่องหมายแสดงการเสียภาษีจดทะเบียนที่เก็บรักษาในห้องเก็บตามแบบภส. ๐๖ - ๐๕/๒๒หมวด๒การผลิตการเก็บรักษาเครื่องหมายแสดงการเสียภาษีจดทะเบียน ข้อ ๑๔ ให้ผู้ได้รับอนุญาตแจ้งสูตรหรืออัตราส่วนผสมวัตถุดิบที่ใช้ผลิตเครื่องหมายแสดงการเสียภาษีจดทะเบียนและเมื่อมีการเปลี่ยนแปลงสูตรหรืออัตราส่วนผสมที่ใช้ผลิตเป็นหนังสือต่อผู้ควบคุมโรงงานทุกครั้งเมื่อผู้ควบคุมโรงงานได้รับแจ้งตามวรรคหนึ่งแล้วให้รายงานสรรพสามิตพื้นที่ที่โรงงานตั้งอยู่ในเขตพื้นที่เพื่อรายงานผู้อำนวยการสำนักงานสรรพสามิตภาคและผู้อำนวยการสำนักมาตรฐานและพัฒนาการจัดเก็บภาษี ๑ ทราบต่อไปข้อ ๑๕ ให้ผู้ได้รับอนุญาตทำการผลิตเครื่องหมายแสดงการเสียภาษีจดทะเบียนตามที่แจ้งไว้ในแบบภส. ๐๖-๐๕/๑๓ติดต่อกันไปจนกว่าจะแล้วเสร็จในกรณีที่ไม่สามารถทำการผลิตติดต่อกันไปได้ให้แจ้งผู้ควบคุมเพื่อทราบข้อ ๑๖ เมื่อสิ้นเวลาทำการผลิตเครื่องหมายในแต่ละวันให้ผู้ได้รับอนุญาต และผู้ควบคุมโรงงานปฏิบัติดังนี้๑๖.๑ เมื่อทำการผลิตเครื่องหมายแสดงการเสียภาษีจดทะเบียนเสร็จครบถ้วนตามที่ได้แจ้งไว้ในแบบภส. ๐๖ - ๐๕/๑๓ แล้วให้ผู้ได้รับอนุญาตแจ้งเป็นหนังสือต่อผู้ควบคุมและนำสิ่งของดังต่อไปนี้เข้าเก็บรักษาในสถานที่เก็บรักษาตามข้อ ๖(๑) แม่พิมพ์หรือเครื่องจักรที่ใช้ในการผลิตสิ่งซึ่งใช้ในการทำแม่พิมพ์แผ่นฟิล์มสำหรับถ่ายแม่พิมพ์หรือสิ่งซึ่งใช้เป็นต้นแบบในการผลิต(๒) วัตถุดิบที่คงเหลือจากการใช้ผลิต(๓) เครื่องหมายแสดงการเสียภาษีจดทะเบียนที่ผลิตแล้วเสร็จ(๔) วัตถุดิบที่เสียหายหรือใช้การไม่ได้ระหว่างการผลิตสิ่งผลิตเครื่องหมายแสดงการเสียภาษีจดทะเบียนที่ใช้การไม่ได้หรือเสียหายระหว่างการผลิต๑๖.๒กรณีไม่สามารถผลิตเครื่องหมายแสดงการเสียภาษีจดทะเบียนให้แล้วเสร็จตามจำนวนที่แจ้งไว้ตามแบบภส. ๐๖ - ๐๕/๑๓และต้องทำการผลิตติดต่อกันในวันถัดไป ให้ผู้ได้รับอนุญาตดำเนินการดังนี้(๑) เก็บรักษาแม่พิมพ์หรือเครื่องจักรที่ใช้ในการผลิตวัตถุดิบที่ใช้ในการผลิตสิ่งซึ่งใช้ในการทำแม่พิมพ์ แผ่นฟิล์มสำหรับถ่ายแม่พิมพ์หรือสิ่งซึ่งใช้เป็นต้นแบบในการผลิตวัตถุดิบที่ใช้ในการผลิตและสิ่งผลิตที่ยังไม่แล้วเสร็จอันอยู่ในระหว่างดำเนินการผลิตไว้ ณสถานที่อันสมควรโดยความเห็นชอบของผู้ควบคุมโรงงาน ทั้งนี้ต้องอยู่ภายในตัวอาคารของโรงงานผลิตเครื่องหมาย(๒) เครื่องหมายแสดงการเสียภาษีจดทะเบียนที่ผลิตเรียบร้อยแล้วให้นำเข้าเก็บรักษาไว้ณ สถานที่เก็บรักษาตามข้อ ๖.๓(๓) วัตถุดิบที่ใช้การไม่ได้หรือเสียหายระหว่างการผลิตสิ่งผลิตที่ใช้การไม่ได้หรือเสียหายระหว่างการผลิตให้นำเข้าเก็บรักษาไว้ ณสถานที่เก็บรักษาสิ่งของตามข้อ ๖.๔เมื่อทำการผลิตเครื่องหมายแสดงการเสียภาษีจดทะเบียนเสร็จครบตามจำนวนที่แจ้งไว้ตามแบบภส. ๐๖-๐๕/๑๓ แล้วให้ผู้ได้รับอนุญาตแจ้งเป็นหนังสือต่อผู้ควบคุมเพื่อทราบหมวด๓การขอเบิกการจ่าย และการควบคุมการขนเครื่องหมายแสดงการเสียภาษีจดทะเบียน ข้อ ๑๗ เมื่อผู้ประกอบอุตสาหกรรมเครื่องดื่มที่ใช้เครื่องหมายแสดงการเสียภาษีได้ยื่นชำระภาษีแล้วให้สำนักงานสรรพสามิตพื้นที่ที่รับชำระภาษีแจ้งเป็นหนังสือพร้อมทั้งส่งคำขอซื้อและใบอนุญาตให้ซื้อเครื่องหมายแสดงการเสียภาษีตามแบบ ภส. ๐๖ - ๐๙และคำขอขน และใบขนเครื่องหมายแสดงการเสียภาษีจดทะเบียนตามแบบ ภส. ๐๖ - ๑๐ ท้ายระเบียบนี้ ไปยังสำนักงานสรรพสามิตพื้นที่ที่โรงงานตั้งอยู่ในเขตพื้นที่และผู้ควบคุมโรงงานเพื่อทำการจ่ายเครื่องหมายแสดงการเสียภาษีจดทะเบียนต่อไปข้อ ๑๘ การจ่ายเครื่องหมายแสดงการเสียภาษีจดทะเบียนให้ผู้ควบคุมโรงงานปฏิบัติดังนี้๑๘.๑ ตรวจสอบคำขอขนและใบขนเครื่องหมายแสดงการเสียภาษีจดทะเบียนตามแบบ ภส. ๐๖ - ๑๐ โดยปฏิบัติดังนี้(๑)ตรวจนับเครื่องหมายแสดงการเสียภาษีจดทะเบียนเป็นรายลักษณะทุกขนาด - ภาชนะที่บรรจุ อย่างละ ๑ภาชนะ เช่น ๕๐ กร๊อส หรือ ๖๐ กร๊อส หรือตามจำนวนที่บรรจุ แล้วแต่กรณีเสร็จแล้วชั่งน้ำหนักเฉพาะเครื่องหมายแสดงการเสียภาษีจดทะเบียน ได้เท่าใดให้จดไว้(๒)นำเฉพาะภาชนะที่บรรจุเครื่องหมายแสดงการเสียภาษีจดทะเบียนของ(๑) ชั่งน้ำหนัก ได้เท่าใดให้จดไว้(๓) น้ำหนักที่ชั่งได้ (๑)รวมกับ (๒) ถือเป็นหลักในการตรวจสอบกับภาชนะอื่น(๔)ทำการเปรียบเทียบโดยชั่งสอบน้ำหนักเครื่องหมายแสดงการเสียภาษีจดทะเบียนที่จะนำออกจากโรงงานทุกภาชนะโดยไม่ต้องเปิดภาชนะหากปรากฏว่ามีน้ำหนักแตกต่างกับที่ชั่งไว้เป็นหลักไม่เกินร้อยละ ๐.๕ ให้ถือเป็นเกณฑ์ปกติ แต่ถ้าภาชนะใดน้ำหนักแตกต่างกันเกินกว่าร้อยละ ๐.๕ ให้เปิดภาชนะออกนับจำนวนการตรวจนับ และการชั่งน้ำหนักให้กระทำต่อหน้าผู้ควบคุมโรงงานและผู้ได้รับอนุญาตหรือผู้แทน เสร็จแล้วให้ทำบันทึกไว้ตามแบบ ภส. ๐๖ - ๐๕/๒๘ ท้ายระเบียบนี้ จำนวน ๓ ฉบับมีข้อความตรงกันมอบให้ผู้ได้รับอนุญาต ๑ ฉบับ ผู้ควบคุมโรงงาน ๑ ฉบับ และอีก ๑ฉบับส่งให้สรรพสามิตพื้นที่ที่โรงงานตั้งอยู่ในเขตพื้นที่โดยรวบรวมไปกับงบเดือนการผลิตเครื่องหมายแสดงการเสียภาษีจดทะเบียนตามแบบ ภส. ๐๖ - ๐๕/๓๒ ท้ายระเบียบนี้ ของเดือนนั้นพร้อมทั้งส่งสำเนาให้สำนักงานสรรพสามิตภาคและกรมสรรพสามิตทราบ๑๘.๒ เมื่อตรวจสอบและนับจำนวนเครื่องหมายแสดงการเสียภาษีจดทะเบียนตามข้อ ๑๘.๑ เป็นที่เรียบร้อยแล้วให้ปิดเครื่องหมายฉลากดำ หรือเครื่องหมายฉลากแดงแล้วแต่กรณีบนภาชนะบรรจุเครื่องหมายแสดงการเสียภาษีจดทะเบียนในบริเวณที่เห็นได้ชัดเจนภาชนะละ๑ ฉบับดังนี้(๑) เครื่องหมายฉลากดำให้ใช้สำหรับปิดภาชนะบรรจุเครื่องหมายแสดงการเสียภาษีจดทะเบียนที่ยังมิได้ชำระภาษี(๒) เครื่องหมายฉลากแดงให้ใช้สำหรับปิดภาชนะบรรจุเครื่องหมายแสดงการเสียภาษีจดทะเบียนที่ได้ชำระภาษีแล้วข้อ ๑๙ การควบคุมการขนเครื่องหมายแสดงการเสียภาษีจดทะเบียน๑๙.๑ การขนเครื่องหมายแสดงการเสียภาษีจดทะเบียนที่ชำระภาษีแล้วจะต้องมีหลักฐานการชำระภาษีเครื่องหมายแสดงการเสียภาษีจดทะเบียนมาแสดงโดยการขนให้ทำได้โดยมิต้องมีเจ้าหน้าที่ควบคุมการขน เว้นแต่อธิบดีจะสั่งเป็นอย่างอื่น๑๙.๒การขนเครื่องหมายแสดงการเสียภาษีจดทะเบียนที่ยังไม่ชำ ระภาษีให้ผู้ประกอบอุตสาหกรรมเครื่องดื่มนำหนังสือค้ำประกันของธนาคารมาวางเพื่อเป็นหลักประกันไม่น้อยกว่าจำนวนค่าภาษีของเครื่องหมายแสดงการเสียภาษีจดทะเบียนที่ทำการขอซื้อและขอขนโดยการขนให้ทำได้โดยมิต้องมีเจ้าหน้าที่ควบคุมการขนเว้นแต่อธิบดีจะสั่งเป็นอย่างอื่นหนังสือค้ำประกันของธนาคารที่นำมาวางประกันจะคืนได้เมื่อสรรพสามิตพื้นที่ที่อนุญาตให้ซื้อและขนเครื่องหมายแสดงการเสียภาษีจดทะเบียนได้รับรายงานว่าผู้ประกอบอุตสาหกรรมเครื่องดื่มได้ขนเครื่องหมายแสดงการเสียภาษีจดทะเบียนไปเก็บยังห้องเก็บเครื่องหมายแสดงการเสียภาษีจดทะเบียนของโรงอุตสาหกรรมเครื่องดื่มครบถ้วนถูกต้องแล้ว๑๙.๓การขนเครื่องหมายแสดงการเสียภาษีจดทะเบียนที่ยังไม่ชำระภาษีและไม่มีหนังสือค้ำประกันของธนาคารหรือการวางหลักประกันให้สรรพสามิตพื้นที่ที่มีการขอซื้อและขอขนเครื่องหมายแสดงการเสียภาษีจดทะเบียนหรือผู้แทนซึ่งดำรงตำแหน่งไม่ต่ำกว่าระดับชำนาญงานหรือปฏิบัติการและเจ้าพนักงานสรรพสามิตอีก ๒ คนเป็นผู้ควบคุมการขนเครื่องหมายแสดงการเสียภาษีจดทะเบียนไปที่โรงอุตสาหกรรมเมื่อไปถึงห้องเก็บเครื่องหมายแสดงการเสียภาษีจดทะเบียนของโรงอุตสาหกรรมเครื่องดื่มแล้วให้คณะกรรมการตรวจสอบเครื่องหมายแสดงการเสียภาษีจดทะเบียน ซึ่งประกอบด้วย(๑)สรรพสามิตพื้นที่ที่โรงอุตสาหกรรมเครื่องดื่มตั้งอยู่ในเขตพื้นที่หรือผู้แทนซึ่งดำรงตำแหน่งไม่ต่ำกว่าระดับชำนาญงานหรือปฏิบัติการ(๒) เจ้าพนักงานสรรพสามิต อีกไม่น้อยกว่า ๒ คน(๓)ผู้ประกอบอุตสาหกรรมเครื่องดื่มทำการตรวจสอบนับจำนวนและควบคุมนำเข้าเก็บรักษาในห้องเก็บเครื่องหมายแสดงการเสียภาษีจดทะเบียนของโรงอุตสาหกรรมแล้วปิดประตูลั่นกุญแจ และประทับตรา พร้อมทั้งทำการบันทึกลงในทะเบียนควบคุมเพื่อเป็นหลักฐานทุกครั้งและทุกครั้งที่มีการเปิดหรือปิด ให้ทำบันทึกลงทะเบียนควบคุม เมื่อดำเนินการเสร็จแล้วให้บันทึกรายงานให้สรรพสามิตพื้นที่ที่อนุญาตให้ซื้อและขนเครื่องหมายแสดงการเสียภาษีจดทะเบียนทราบเพื่อรายงานให้ผู้อำนวยการสำนักงานสรรพสามิตภาคทราบต่อไปหมวด๔บัญชีงบเดือน การวิเคราะห์ การผลิต การจำหน่าย และการควบคุมการผลิตเครื่องหมายแสดงการเสียภาษีจดทะเบียน ข้อ ๒๐ ให้ผู้ได้รับอนุญาตบันทึกรายการและจำนวนสิ่งของที่ผลิตได้ในบัญชีประจำวันแสดงรายการเกี่ยวกับการผลิตและการจำหน่ายเครื่องหมายแสดงการเสียภาษีจดทะเบียนของผู้ได้รับอนุญาตตามแบบ ภส. ๐๖- ๐๗ ท้ายระเบียบนี้และจัดทำงบเดือนแสดงรายการเกี่ยวกับวัตถุดิบ การผลิตการจำหน่าย และยอดคงเหลือเครื่องหมายแสดงการเสียภาษีจดทะเบียน ตามแบบ ภส. ๐๖ - ๐๕/๓๑ ท้ายระเบียบนี้ ส่งผู้ควบคุมโรงงานภายในวันที่ ๑๐ ของเดือนถัดไปข้อ ๒๑ ให้ผู้ควบคุมโรงงานจัดทำงบเดือนการผลิตเครื่องหมายแสดงการเสียภาษีจดทะเบียนตามแบบภส. ๐๖ - ๐๕/๓๒งบเดือนสรุปการวิเคราะห์วัตถุดิบ การผลิต และการจำหน่ายเครื่องหมายแสดงการเสียภาษีจดทะเบียนตามแบบภส. ๐๖ - ๐๕/๓๓ และงบเดือนแยกประเภทเครื่องหมายแสดงการเสียภาษีจดทะเบียน ตามแบบ ภส. ๐๖ - ๐๕/๓๔ท้ายระเบียบนี้ ส่งสำนักงานสรรพสามิตพื้นที่ที่โรงงานตั้งอยู่ในเขตพื้นที่สำเนาส่งสำนักงานสรรพสามิตภาค และสำนักมาตรฐานและพัฒนาการจัดเก็บภาษี ๑ ภายในวันที่๑๕ ของเดือนถัดไปข้อ ๒๒ ให้ผู้ควบคุมโรงงานมีหน้าที่ตรวจสอบและวิเคราะห์ความสัมพันธ์ของจำนวนวัตถุดิบที่ใช้ในการผลิตเครื่องหมายแสดงการเสียภาษีจดทะเบียนกับเครื่องหมายแสดงการเสียภาษีจดทะเบียนที่ผลิตได้และที่เสียหายระหว่างการผลิตพร้อมกับรายงานผลการตรวจสอบ และวิเคราะห์การส่งพร้อมกับงบเดือนสรุปการวิเคราะห์วัตถุดิบการผลิต และการจำหน่ายเครื่องหมายแสดงการเสียภาษีจดทะเบียนตามแบบ ภส. ๐๖ - ๐๕/๓๓ส่งสรรพสามิตพื้นที่ที่โรงงานตั้งอยู่ในเขตพื้นที่ภายในวันที่ ๑๕ของเดือนถัดไปพร้อมทั้งส่งสำเนาให้ผู้อำนวยการสำนักงานสรรพสามิตภาคและผู้อำนวยการสำนักมาตรฐานและพัฒนาการจัดเก็บภาษี ๑ ทราบหมวด๕หน้าที่ผู้ได้รับอนุญาตให้ผลิตเครื่องหมายแสดงการเสียภาษีจดทะเบียนที่ได้รับอนุญาตให้ทำหรือรับจ้างทำสิ่งอื่นใดนอกจากเครื่องหมายแสดงการเสียภาษีจดทะเบียน ข้อ ๒๓ เมื่อผู้ได้รับอนุญาตให้ผลิตเครื่องหมายแสดงการเสียภาษีจดทะเบียนได้รับอนุญาตให้ทำหรือรับจ้างทำสิ่งอื่นใดนอกจากเครื่องหมายแสดงการเสียภาษีจดทะเบียนให้ผู้ได้รับอนุญาตยื่นคำขอใบแจ้งการนำแม่พิมพ์ สิ่งซึ่งใช้ในการทำแม่พิมพ์แผ่นฟิล์มสำหรับถ่ายแม่พิมพ์สิ่งที่ใช้เป็นต้นแบบในการผลิตสิ่งอื่นใดซึ่งมิใช่เครื่องหมายแสดงการเสียภาษีเข้าห้องเก็บในโรงงานผลิตเครื่องหมายแสดงการเสียภาษีจดทะเบียนตามแบบ ภส. ๐๖ - ๐๕/๔๑หรือใบแจ้งการจัดหาวัตถุดิบที่ใช้ในการทำหรือรับจ้างทำสิ่งอื่นใดซึ่งมิใช่เครื่องหมายแสดงการเสียภาษีจดทะเบียนตามแบบภส. ๐๖ - ๐๕/๔๒ ท้ายระเบียบนี้ก่อนนำแม่พิมพ์หรือเครื่องจักรที่ใช้ในการผลิตสิ่งซึ่งใช้ในการทำแม่พิมพ์แผ่นฟิล์มสำหรับถ่ายแม่พิมพ์ หรือสิ่งซึ่งใช้เป็นต้นแบบในการผลิต วัตถุดิบหรืออุปกรณ์ในการทำ หรือรับจ้างทำสิ่งอื่นใดนอกจากเครื่องหมายแสดงการเสียภาษีจดทะเบียนเข้ามาภายในโรงงานต่อผู้ควบคุมโรงงานเมื่อผู้ควบคุมโรงงานได้ตรวจสอบความถูกต้องแล้วให้ลงนามอนุญาตให้นำเข้าไปเก็บในสถานที่ที่กำหนดได้โดยสถานที่ดังกล่าวต้องแยกต่างหากจากที่เก็บอุปกรณ์ในการผลิตเครื่องหมายแสดงการเสียภาษีจดทะเบียนข้อ ๒๔ เมื่อผู้ได้รับอนุญาตประสงค์จะทำหรือรับจ้างทำสิ่งอื่นใดนอกจากเครื่องหมายแสดงการเสียภาษีจดทะเบียนชนิดใด จำนวนเท่าใด จะต้องทำใบแจ้งรายละเอียดเกี่ยวกับการทำหรือรับจ้างทำสิ่งอื่นใดซึ่งมิใช่เครื่องหมายแสดงการเสียภาษีจดทะเบียนตามมาตรา๗๕ แห่งพระราชบัญญัติภาษีสรรพสามิต พ.ศ. ๒๕๖๐ ตามแบบ ภส. ๐๖ - ๐๕/๔๓ ท้ายระเบียบนี้ ให้ผู้ควบคุมโรงงานทราบล่วงหน้าไม่น้อยกว่า ๒ วันและให้ผู้ควบคุมโรงงานส่งสำเนาแบบ ภส. ๐๖ - ๐๕/๔๓ให้สรรพสามิตพื้นที่ที่โรงงานตั้งอยู่ในเขตพื้นที่ทราบขณะที่ทำการผลิตเครื่องหมายแสดงการเสียภาษีจดทะเบียน หรือทำหรือรับจ้างทำสิ่งอื่นใดซึ่งมิใช่เครื่องหมายแสดงการเสียภาษีจดทะเบียน ผู้รับอนุญาตต้องติดป้ายหรือเครื่องหมายแสดงการปฏิบัติงานให้มองเห็นได้ชัดเจนข้อ ๒๕ ให้ผู้ควบคุมโรงงานควบคุมตรวจสอบการนำแม่พิมพ์หรือเครื่องจักรที่ใช้ในการผลิตสิ่งซึ่งในการทำแม่พิมพ์แผ่นฟิล์มสำหรับถ่ายแม่พิมพ์ หรือสิ่งซึ่งใช้เป็นต้นแบบในการผลิตวัตถุดิบหรืออุปกรณ์ในการทำหรือรับจ้างทำสิ่งอื่นใดซึ่งมิใช่เครื่องหมายแสดงการเสียภาษีจดทะเบียนเข้ามาในโรงงานการเก็บรักษาและการนำวัตถุดิบ หรือสิ่งอื่นใดที่ผลิตสำเร็จรูปแล้วออกจากโรงงานเช่นเดียวกับการผลิตเครื่องหมายแสดงการเสียภาษีจดทะเบียนข้อ ๒๖ ในกรณีที่ผู้ได้รับอนุญาตประสงค์จะนำสิ่งอื่นใดซึ่งมิใช่เครื่องหมายแสดงการเสียภาษีจดทะเบียนออกจากโรงงานให้ผู้ได้รับอนุญาตยื่นคำขออนุญาตขนสิ่งอื่นใดซึ่งมิใช่เครื่องหมายแสดงการเสียภาษีจดทะเบียนตามแบบภส. ๐๖ - ๐๕/๔๔ ท้ายระเบียบนี้ต่อผู้ควบคุมโรงงาน เมื่อผู้ควบคุมโรงงานได้ตรวจสอบความถูกต้องแล้วให้ลงนามอนุญาตไว้เป็นหลักฐานและอนุญาตให้นำออกได้ข้อ ๒๗ ให้ผู้ได้รับอนุญาตทำงบเดือนการผลิตสิ่งอื่นใดซึ่งมิใช่เครื่องหมายแสดงการเสียภาษีจดทะเบียนตามแบบภส. ๐๖ - ๐๕/๓๕ ท้ายระเบียบนี้ส่งผู้ควบคุมโรงงานเพื่อตรวจสอบ และผู้ควบคุมโรงงานนำส่งสรรพสามิตพื้นที่ที่โรงงานตั้งอยู่ในเขตพื้นที่พร้อมกับงบเดือนการผลิตเครื่องหมายแสดงการเสียภาษีจดทะเบียนตาม แบบ ภส. ๐๖ - ๐๕/๓๒ พร้อมทั้งสำเนาส่งผู้อำนวยการสำนักงานสรรพสามิตภาคและผู้อำนวยการสำนักมาตรฐานและพัฒนาการจัดเก็บภาษี ๑ ทราบหมวด๖การตรวจสอบบัญชีและการตรวจโรงงานผลิตเครื่องหมายแสดงการเสียภาษีจดทะเบียน ข้อ ๒๘ ให้คณะกรรมการซึ่งประกอบด้วย(๑) ผู้อำนวยการสำนักงานสรรพสามิตภาคที่โรงงานตั้งอยู่ในเขตพื้นที่หรือผู้แทน(๒) สรรพสามิตพื้นที่ที่โรงงานตั้งอยู่ในเขตพื้นที่หรือผู้แทน(๓) นักตรวจสอบภาษีชำนาญการส่วนตรวจสอบ ป้องกันและปราบปรามสำนักงานสรรพสามิตภาคที่โรงงานตั้งอยู่ในเขตพื้นที่(๔)เจ้าพนักงานสรรพสามิตผู้ควบคุมโรงงานไปตรวจสอบบัญชีต่าง ๆ ตามระเบียบนี้ ทุก ๆ ๓ เดือนแล้วรายงานผล พร้อมทั้งแจ้งปัญหาและอุปสรรคให้ผู้อำนวยการสำนักมาตรฐานและพัฒนาการจัดเก็บภาษี ๑ ทราบ ภายใน ๓๐วันนับแต่วันที่ตรวจสอบเสร็จเรียบร้อยแล้วและให้สำนักมาตรฐานและพัฒนาการจัดเก็บภาษี ๑รายงานผลการตรวจสอบให้กรมสรรพสามิตทราบต่อไปข้อ ๒๙ ให้คณะกรรมการซึ่งประกอบด้วย(๑) สรรพสามิตพื้นที่ที่โรงงานตั้งอยู่ในเขตพื้นที่หรือผู้แทน(๒) ผู้อำนวยการส่วนมาตรฐานและพัฒนาการจัดเก็บภาษี๓ สำนักมาตรฐานและพัฒนาการจัดเก็บภาษี ๑ หรือผู้แทน(๓) หัวหน้าฝ่ายพัฒนาและกำกับดูแลการจัดเก็บภาษี(เครื่องดื่ม) ส่วนมาตรฐานและพัฒนาการจัดเก็บภาษี ๓สำนักมาตรฐานและพัฒนาการจัดเก็บภาษี ๑ หรือผู้แทน(๔) เจ้าพนักงานสรรพสามิตปฏิบัติงานหรือนักวิชาการสรรพสามิตปฏิบัติการขึ้นไปฝ่ายพัฒนาและกำกับดูแลการจัดเก็บภาษี(เครื่องดื่ม) ส่วนมาตรฐานและพัฒนาการจัดเก็บภาษี๓สำนักมาตรฐานและพัฒนาการจัดเก็บภาษี ๑ เป็นคณะกรรมการร่วมกับผู้ควบคุมโรงงานร่วมกันทำการตรวจสอบวิเคราะห์ความสัมพันธ์ระหว่างวัตถุดิบที่ใช้ในการผลิตเครื่องหมายแสดงการเสียภาษีจดทะเบียนกับเครื่องหมายแสดงการเสียภาษีที่ผลิตได้และที่เสียหายระหว่างการผลิตของโรงงานตามความเหมาะสมซึ่งไม่น้อยกว่า ๓ เดือนต่อครั้งแล้วรายงานผลให้กรมสรรพสามิตทราบโดยแนบบันทึกผลการตรวจวิเคราะห์ความสัมพันธ์ระหว่างวัตถุดิบที่ใช้ในการผลิตเครื่องหมายแสดงการเสียภาษีจดทะเบียนกับเครื่องหมายแสดงการเสียภาษีที่ผลิตได้และที่เสียหายระหว่างการผลิตของโรงงานผลิตเครื่องหมายแสดงการเสียภาษีจดทะเบียนตามแบบ ภส. ๐๖ - ๐๕/๕๑ ท้ายระเบียบนี้ภายในวันที่ ๒๐ ของเดือนถัดไปข้อ ๓๐ ให้หน่วยงานดังต่อไปนี้มีอำนาจหน้าที่ในการตรวจโรงงานและจัดทำบันทึกการตรวจปฏิบัติการโรงงานผลิตเครื่องหมายแสดงการเสียภาษีจดทะเบียนตามแบบ ภส. ๐๖ - ๐๕/๕๒ ท้ายระเบียบนี้(๑) สำนักมาตรฐานและพัฒนาการจัดเก็บภาษี๑ สำหรับพื้นที่ทั่วราชอาณาจักร(๒) สำนักงานสรรพสามิตภาค สำหรับพื้นที่ที่อยู่ในความรับผิดชอบ(๓) สำนักงานสรรพสามิตพื้นที่สำหรับพื้นที่ที่อยู่ในความรับผิดชอบหมวด๗การตรวจสอบและทำลาย ข้อ ๓๑ เมื่อผู้ได้รับอนุญาตมีความประสงค์จะทำลายแม่พิมพ์หรือเครื่องจักรที่ใช้ในการผลิตเครื่องหมายแสดงการเสียภาษีจดทะเบียน สิ่งซึ่งใช้ทำแม่พิมพ์แผ่นฟิล์มสำหรับถ่ายแม่พิมพ์ และสิ่งซึ่งใช้เป็นต้นแบบในการผลิตเสื่อมคุณภาพหรือไม่มีความจำเป็นจะต้องใช้ต่อไป ให้ยื่นคำขอต่อผู้ควบคุมโรงงาน ตามแบบ ภส. ๐๖ -๐๕/๑๔ ท้ายระเบียบนี้ในกรณีผู้ได้รับอนุญาตได้รับแจ้งการยกเลิกลักษณะจำเพาะเครื่องหมายแสดงการเสียภาษีจดทะเบียนจากกรมสรรพสามิตให้จัดการทำลายแม่พิมพ์หรืออุปกรณ์ที่ใช้ในการผลิตสิ่งซึ่งใช้ทำแม่พิมพ์และสิ่งซึ่งใช้เป็นต้นแบบในการผลิตดังกล่าวเสียข้อ ๓๒ วิธีการทำลายสิ่งของตามข้อ๓๑ ให้กระทำต่อหน้าผู้ควบคุมโรงงานด้วยวิธีการที่หัวหน้าผู้ควบคุมโรงงานเห็นสมควรโดยให้สิ้นสภาพการเป็นแม่พิมพ์หรือเครื่องจักรที่ใช้ในการผลิตเครื่องหมายแสดงการเสียภาษีจดทะเบียนหรือไม่สามารถใช้ทำแม่พิมพ์ หรือใช้เป็นแผ่นฟิล์มสำหรับถ่ายแม่พิมพ์หรือใช้เป็นต้นแบบในการผลิตได้ต่อไป และให้ผู้ควบคุมโรงงานทำบันทึกไว้ ๓ฉบับมีข้อความตรงกัน มอบให้ผู้ได้รับอนุญาต ๑ ฉบับผู้ควบคุมโรงงานเก็บไว้เป็นหลักฐานการจำหน่ายบัญชี ๑ ฉบับ อีก ๑ ฉบับส่งให้สรรพสามิตพื้นที่ที่โรงงานตั้งอยู่ในเขตพื้นที่โดยแนบไปกับสำเนาเรื่องทำลายแม่พิมพ์หรือเครื่องจักรที่ใช้ในการผลิตเครื่องหมายแสดงการเสียภาษีจดทะเบียนตามแบบภส. ๐๖-๐๕/๑๔ข้อ ๓๓ เมื่อผู้ได้รับอนุญาตมีความประสงค์จะจำหน่ายวัตถุดิบที่ใช้ในการผลิตเครื่องหมายแสดงการเสียภาษีจดทะเบียนออกจากบัญชีหรือทำลายวัตถุดิบที่เสื่อมสภาพหรือที่เสียหายใช้การไม่ได้ระหว่างผลิต หรือหมดความจำเป็นที่จะเก็บรักษาและเครื่องหมายแสดงการเสียภาษีจดทะเบียนที่เสียหายใช้การไม่ได้ระหว่างการผลิตให้ยื่นคำขออนุญาตตามแบบ ภส. ๐๖ - ๐๕/๑๕ท้ายระเบียบนี้ต่อผู้อำนวยการสำนักงานสรรพสามิตภาคที่โรงงานตั้งอยู่ในเขตพื้นที่โดยผ่านผู้ควบคุมโรงงานและสรรพสามิตพื้นที่ที่โรงงานตั้งอยู่ในเขตพื้นที่เมื่อได้รับอนุญาตแล้ว ให้คณะกรรมการตามข้อ ๒๘เป็นคณะกรรมการควบคุมการทำลายร่วมกับผู้ได้รับอนุญาตโดยทำการตรวจสอบสิ่งที่ขอทำลายตามวรรคแรกเมื่อตรวจสอบแล้วเห็นว่าถูกต้องตามแบบ ภส. ๐๖ - ๐๕/๑๕ ให้ทำลายได้ข้อ ๓๔ การทำลายสิ่งของตามข้อ๓๓ ให้ทำลายภายใต้การควบคุมของคณะกรรมการด้วยวิธีการที่คณะกรรมการเห็นสมควร ทั้งนี้ให้สิ้นสภาพไม่สามารถนำกลับมาใช้ในการผลิตเครื่องหมายแสดงการเสียภาษีจดทะเบียนอีกต่อไปแล้วทำบันทึก ๓ ฉบับ มีข้อความตรงกัน มอบให้ผู้ได้รับอนุญาต ๑ ฉบับให้ผู้ควบคุมโรงงานใช้ไว้เป็นหลักฐานการบันทึกรายการลงในบัญชีตามแบบ ภส. ๐๖ - ๐๕/๒๕ และแบบ ภส. ๐๖ - ๐๕/๒๖ ๑ ฉบับ และให้คณะกรรมการ ๑ ฉบับ เพื่อประกอบการรายงานสรรพสามิตพื้นที่ที่โรงงานตั้งอยู่ในเขตพื้นที่ผู้อำนวยการสำนักงานสรรพสามิตภาคที่โรงงานตั้งอยู่ในเขตพื้นที่ทราบต่อไปข้อ ๓๕ เมื่อผู้ได้รับอนุญาตมีความประสงค์จะจำหน่ายเครื่องหมายแสดงการเสียภาษีจดทะเบียนที่ผลิตสำเร็จแล้วแต่เสื่อมคุณภาพหรือหมดความจำเป็นที่ต้องเก็บรักษาอีกต่อไปให้ยื่นคำขออนุญาต ตามแบบ ภส. ๐๖ - ๐๕/๑๖ ท้ายระเบียบนี้ต่อผู้อำนวยการสำนักงานสรรพสามิตภาคโดยผ่านผู้ควบคุมโรงงานและสรรพสามิตพื้นที่ที่โรงงานตั้งอยู่ในเขตพื้นที่เมื่อได้รับอนุญาตแล้ว ให้คณะกรรมการตามข้อ ๒๘เป็นคณะกรรมการควบคุมการทำลายเครื่องหมายแสดงการเสียภาษีจดทะเบียนที่ผลิตสำเร็จแล้วแต่เสื่อมคุณภาพหรือหมดความจำเป็นที่ต้องเก็บรักษาอีกต่อไปให้ยื่นคำขออนุญาตร่วมกับผู้ได้รับอนุญาตทำการตรวจสอบสิ่งที่ขอทำลายตามวรรคแรกเมื่อตรวจสอบแล้วเห็นว่าถูกต้องตามแบบภส. ๐๖ - ๐๕/๑๖ ให้ทำลายได้ข้อ ๓๖ การทำลายสิ่งของตามข้อ ๓๕ให้ทำลายภายใต้การควบคุมของคณะกรรมการด้วยวิธีการที่คณะกรรมการเห็นสมควร ทั้งนี้ให้สิ้นสภาพไม่สามารถนำกลับมาใช้ในการผลิตเครื่องหมายแสดงการเสียภาษีจดทะเบียนอีกต่อไปแล้วทำบันทึก ๓ ฉบับ มีข้อความตรงกัน มอบให้ผู้ได้รับอนุญาต๑ ฉบับให้ผู้ควบคุมโรงงานใช้ไว้เป็นหลักฐานการบันทึกรายการลงในบัญชีตามแบบ ภส. ๐๖ - ๐๕/๒๓ และแบบภส. ๐๖ - ๐๕/๒๔ ๑ ฉบับ และให้คณะกรรมการ ๑ ฉบับ เพื่อประกอบการรายงานสรรพสามิตพื้นที่ที่โรงงานตั้งอยู่ในเขตพื้นที่ผู้อำนวยการสำนักงานสรรพสามิตภาคที่โรงงานตั้งอยู่ในเขตพื้นที่ทราบต่อไปข้อ ๓๗ ในกรณีที่ผู้ได้รับอนุญาตประสงค์จะขอทำลายหรือขอจำหน่ายแม่พิมพ์ สิ่งซึ่งใช้ในการทำแม่พิมพ์แผ่นฟิล์มสำหรับถ่ายแม่พิมพ์ สิ่งที่ใช้เป็นต้นแบบในการผลิตสิ่งอื่นใดซึ่งมิใช่เครื่องหมายแสดงการเสียภาษีที่เสื่อมคุณภาพหรือไม่มีความจำเป็นจะต้องใช้ต่อไปวัตถุดิบที่ใช้ในการผลิตสิ่งอื่นใดซึ่งมิใช่เครื่องหมายแสดงการเสียภาษีจดทะเบียนที่เสื่อมสภาพหรือหมดความจำเป็นที่จะต้องเก็บรักษาอยู่ในห้องเก็บ ออกจากบัญชี หรือที่เสียหายใช้การไม่ได้ระหว่างการผลิตหรือขอทำลายสิ่งอื่นใดซึ่งมิใช่เครื่องหมายแสดงการเสียภาษีจดทะเบียนที่ผลิตเสร็จแล้วแต่เสื่อมคุณภาพหรือหมดความจำเป็นที่จะเก็บรักษาให้ยื่นคำขอตามแบบ ภส. ๐๖ - ๐๕/๔๕ ภส. ๐๖ - ๐๕/๔๖ หรือ ภส. ๐๖ - ๐๕/๔๗ ท้ายระเบียบนี้ แล้วแต่กรณีและการทำลายให้อยู่ในความควบคุมของผู้ควบคุมโรงงานบทเฉพาะกาล ข้อ ๓๘ การใดอยู่ระหว่างขั้นตอนการดำเนินการตามระเบียบกรมสรรพสามิตว่าด้วยการควบคุมโรงงานผลิตเครื่องหมายแสดงการเสียภาษีจดทะเบียน พ.ศ.๒๕๔๕ ลงวันที่ ๑๖ กรกฎาคม พ.ศ. ๒๕๔๕ ให้ดำเนินการให้แล้วเสร็จตามระเบียบดังกล่าวสำหรับการดำเนินการต่อไปให้เป็นไปตามที่กำหนดในระเบียบนี้การดำเนินการใด ๆ ตามระเบียบกรมสรรพสามิตว่าด้วยการควบคุมโรงงานผลิตเครื่องหมายแสดงการเสียภาษีจดทะเบียน พ.ศ. ๒๕๔๕ลงวันที่ ๑๖ กรกฎาคม พ.ศ. ๒๕๔๕ ที่ได้ดำเนินการไว้ก่อนวันที่ระเบียบนี้มีผลใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. กรมสรรพสามิต กระทรวงการคลัง ทะเบียนแม่พิมพ์ / แผ่นฟิล์มเครื่องหมายแสดงการเสียภาษีจดทะเบียน (ภส. ๐๖ - ๐๕/๒๑)๒. กรมสรรพสามิต กระทรวงการคลัง บัญชีประจำวันแสดงรายการรับจ่ายวัตถุดิบสำหรับใช้ในการผลิตเครื่องหมายแสดงการเสียภาษีจดทะเบียนที่เก็บรักษาในห้องเก็บ (ภส. ๐๖ - ๐๕/๒๒)๓. กรมสรรพสามิต กระทรวงการคลัง บัญชีประจำวันแสดงจำนวนเครื่องหมายแสดงการเสียภาษีจดทะเบียนที่ผลิตได้ และส่งออกจากโรงงานทุกตราประจำเดือน(ภส. ๐๖ - ๐๕/๒๓)๔. กรมสรรพสามิต กระทรวงการคลัง บัญชีประจำวันแสดงจำนวนเครื่องหมายแสดงการเสียภาษีจดทะเบียนที่ผลิตได้และส่งออกจากโรงงาน แยกแต่ละตรา (ภส. ๐๖-๐๕/๒๔)๕. กรมสรรพสามิต กระทรวงการคลัง บัญชีประจำวันควบคุมวัตถุดิบที่ใช้ในการผลิตที่เสียหายใช้ไม่ได้ระหว่างการผลิต(ภส. ๐๖ - ๐๕/๒๕)๖. กรมสรรพสามิต กระทรวงการคลัง บัญชีประจำวันควบคุมเครื่องหมายแสดงการเสียภาษีจดทะเบียนที่เสียหายใช้ไม่ได้ระหว่างการผลิต(ภส. ๐๖ - ๐๕/๒๖)๗. กรมสรรพสามิต กระทรวงการคลัง บัญชี รับ - จ่าย ฉลากดำและฉลากแดงสำหรับปิดภาชนะบรรจุเครื่องหมายแสดงการเสียภาษีจดทะเบียน(ภส. ๐๖ - ๐๕/๒๗)๘. กรมสรรพสามิต กระทรวงการคลัง ใบแจ้งการนำแม่พิมพ์/สิ่งซึ่งใช้ในการทำแม่พิมพ์/แผ่นฟิล์มสำหรับถ่ายแม่พิมพ์/สิ่งที่ใช้เป็นต้นแบบในการผลิตเครื่องหมายแสดงการเสียภาษีจดทะเบียนเข้าห้องเก็บในโรงงานผลิตเครื่องหมายแสดงการเสียภาษีจดทะเบียน (ภส. ๐๖ - ๐๕/๑๑)๙. กรมสรรพสามิต กระทรวงการคลัง ใบแจ้งการจัดหาวัตถุดิบที่ใช้ในการผลิตเครื่องหมายแสดงการเสียภาษีจดทะเบียน(ภส. ๐๖ - ๐๕/๑๒)๑๐. กรมสรรพสามิต กระทรวงการคลัง ใบแจ้งรายละเอียดเกี่ยวกับการผลิตเครื่องหมายแสดงการเสียภาษีจดทะเบียนตามมาตรา๗๓ (๓) แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๖ - ๐๕/๑๓)๑๑. กรมสรรพสามิต กระทรวงการคลัง แบบคำขอซื้อ และใบอนุญาตให้ซื้อเครื่องหมายแสดงการเสียภาษีจดทะเบียนตามมาตรา๗๙ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๖ - ๐๙)๑๓. กรมสรรพสามิต กระทรวงการคลัง แบบคำขอขน และใบขนเครื่องหมายแสดงการเสียภาษีจดทะเบียนตามมาตรา๘๐ วรรคหนึ่ง แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๖ - ๑๐)๑๔. กรมสรรพสามิต กระทรวงการคลัง บันทึกการตรวจนับและชั่งน้ำหนักเครื่องหมายแสดงการเสียภาษีจดทะเบียนนำออกครั้งที่ ........................ที่นำออกจากโรงงานผลิตเครื่องหมายแสดงการเสียภาษีจดทะเบียน(แบบ ภส.๐๖ - ๐๕/๒๘)๑๕. กรมสรรพสามิต กระทรวงการคลัง งบเดือนการผลิตเครื่องหมายแสดงการเสียภาษีจดทะเบียน(ภส. ๐๖ - ๐๕/๓๒)๑๖. กรมสรรพสามิต กระทรวงการคลัง บัญชีประจำวันแสดงรายการเกี่ยวกับการผลิตและการจำหน่ายเครื่องหมายแสดงการเสียภาษีจดทะเบียนตามมาตรา ๗๓ (๔) แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๖ - ๐๗)๑๗. กรมสรรพสามิต กระทรวงการคลัง งบเดือนแสดงรายการเกี่ยวกับวัตถุดิบการผลิต การจำหน่ายและยอดคงเหลือเครื่องหมายแสดงการเสียภาษีจดทะเบียน(ภส. ๐๖ - ๐๕/๓๑)๑๘. กรมสรรพสามิต กระทรวงการคลัง งบเดือนสรุปการวิเคราะห์วัตถุดิบการผลิต และการจำหน่ายเครื่องหมายแสดงการเสียภาษีจดทะเบียน (ภส. ๐๖ - ๐๕/๓๓)๑๙. กรมสรรพสามิต กระทรวงการคลัง งบเดือนแยกประเภทเครื่องหมายแสดงการเสียภาษีจดทะเบียน(ภส. ๐๖ - ๐๕/๓๔)๒๐. กรมสรรพสามิต กระทรวงการคลัง ใบแจ้งการนำแม่พิมพ์/สิ่งซึ่งใช้ในการทำแม่พิมพ์/แผ่นฟิล์มสำหรับถ่ายแม่พิมพ์/สิ่งที่ใช้เป็นต้นแบบในการผลิตสิ่งอื่นใดซึ่งมิใช่เครื่องหมายแสดงการเสียภาษีจดทะเบียนเข้าห้องเก็บในโรงงานผลิตเครื่องหมายแสดงการเสียภาษีจดทะเบียน(ภส. ๐๖ - ๐๕/๔๑)๒๑. กรมสรรพสามิต กระทรวงการคลัง ใบแจ้งการจัดหาวัตถุดิบที่ใช้ในการผลิตสิ่งอื่นใดซึ่งมิใช่เครื่องหมายแสดงการเสียภาษีจดทะเบียน(ภส. ๐๖ - ๐๕/๔๒)๒๒. กรมสรรพสามิต กระทรวงการคลัง ใบแจ้งรายละเอียดเกี่ยวกับการทำหรือรับจ้างทำสิ่งอื่นใดซึ่งมิใช่เครื่องหมายแสดงการเสียภาษีจดทะเบียนตามมาตรา๗๕ แห่งพระราชบัญญัติภาษีสรรพสามิต พ.ศ. ๒๕๖๐ (ภส. ๐๖ - ๐๕/๔๓)๒๓. กรมสรรพสามิต กระทรวงการคลัง ขออนุญาตขนสิ่งอื่นใดซึ่งมิใช่เครื่องหมายแสดงการเสียภาษีจดทะเบียน(ภส. ๐๖ - ๐๕/๔๔)๒๔. กรมสรรพสามิต กระทรวงการคลัง งบเดือนการผลิตสิ่งอื่นใดซึ่งมิใช่เครื่องหมายแสดงการเสียภาษีจดทะเบียน(ภส. ๐๖ - ๐๕/๓๕)๒๕. บันทึกผลการตรวจวิเคราะห์ความสัมพันธ์ระหว่างวัตถุดิบที่ใช้ในการผลิตเครื่องหมายแสดงการเสียภาษีจดทะเบียนกับเครื่องหมายแสดงการเสียภาษีที่ผลิตได้และที่เสียหายระหว่างการผลิตของโรงงานผลิตเครื่องหมายแสดงการเสียภาษีจดทะเบียน (แบบ ภส. ๐๖ - ๐๕/๕๑)๒๖. บันทึกการตรวจปฏิบัติการโรงงานผลิตเครื่องหมายแสดงการเสียภาษีจดทะเบียน (แบบ ภส. ๐๖ - ๐๕/๕๒)๒๗. กรมสรรพสามิต กระทรวงการคลัง การขอทำลายแม่พิมพ์/แผ่นฟิล์ม/สิ่งซึ่งใช้ทำแม่พิมพ์เครื่องหมายแสดงการเสียภาษีจดทะเบียน(ภส. ๐๖ - ๐๕/๑๔)๒๘. กรมสรรพสามิต กระทรวงการคลัง การขออนุญาตตรวจสอบและทำลายวัตถุดิบที่เสื่อมคุณภาพหมดความจำเป็นที่จะเก็บรักษาและหรือที่ใช้ในการผลิตและเครื่องหมายแสดงการเสียภาษีจดทะเบียนที่เสียหายใช้การไม่ได้ระหว่างการผลิต (ภส. ๐๖ - ๐๕/๑๕)๒๙. กรมสรรพสามิต กระทรวงการคลัง การขออนุญาตตรวจสอบและทำลายเครื่องหมายแสดงการเสียภาษีจดทะเบียนที่ผลิตเสร็จแล้วแต่เสื่อมคุณภาพหรือหมดความจำเป็นที่จะเก็บรักษา(ภส. ๐๖ - ๐๕/๑๖)๓๐. กรมสรรพสามิต กระทรวงการคลัง การขอทำลายแม่พิมพ์/แผ่นฟิล์ม/สิ่งซึ่งใช้ทำแม่พิมพ์สิ่งอื่นใดซึ่งมิใช่เครื่องหมายแสดงการเสียภาษีจดทะเบียน(ภส. ๐๖ - ๐๕/๔๕)๓๑. กรมสรรพสามิต กระทรวงการคลัง การขอทำลายหรือขอจำหน่ายวัตถุดิบที่ใช้ในการผลิตสิ่งอื่นใดซึ่งมิใช่เครื่องหมายแสดงการเสียภาษีจดทะเบียนที่เสื่อมสภาพหรือหมดความจำเป็นที่จะเก็บรักษาอยู่ในห้องเก็บออกจากบัญชีและที่เสียหายใช้การไม่ได้ระหว่างการผลิต(ภส. ๐๖ - ๐๕/๔๖)๓๒. กรมสรรพสามิต กระทรวงการคลัง การขอทำลายสิ่งอื่นใดซึ่งมิใช่เครื่องหมายแสดงการเสียภาษีจดทะเบียนที่ผลิตเสร็จแล้วแต่เสื่อมคุณสภาพ(ภส. ๐๖ - ๐๕/๔๗)(ดูข้อมูลจากภาพกฎหมาย)พัชรภรณ์/จัดทำ๒๘สิงหาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๕ (เล่มที่ ๑)/๒๔ พฤษภาคม๒๕๖๑